**У Г О В О Р**

Закључен између:

1. **ЈАВНE МЕДИЈСКE УСТАНОВE РАДИО ТЕЛЕВИЗИЈА СРБИЈЕ,** са седиштем у Београду, улица Таковска бр 10, ПИБ: 104397527, матични број: 17644661, коју заступа Драган Бујошевић, генерални директор (у даљем тексту НАРУЧИЛАЦ)

и

2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ПИБ:, матични број: , кога заступа \_\_\_\_\_\_\_\_\_\_, директор, (у даљем тексту ИЗВРШИЛАЦ)

**Члан 1.**

Уговорне стране констатују да је предмет овог уговора регулисање међусобних права и обавеза уговорних страна у вези са извођењем радова на објекту РТС-а, Таковска 10, Београд – у свему у складу са усвојеном Понудом број од \_\_\_\_\_Предмером бр.\_\_\_\_\_\_\_2023. године.

На извођење радова, који обухватају **Радове на замени дотрајале изолације у свим објектима РТСа и чишћење и дезинфекција система климатизације,** који представљају предмет овог уговора, не примењује се Закон о јавним набавкама, а у складу са чланом 27. став 1 тачка 1. предметног Закона, Позиција из ПН **2.3.36**

**Члан 2.**

Укупна вредност радова из члана 1 овог уговора износи **\_\_\_\_\_\_\_\_\_\_\_\_\_\_\_\_\_\_\_\_**  динара без ПДВ-a.

Укупна уговорена вредност из претходног става је утврђена на бази уговорених јединичних цена, које су фиксне и обухватају све трошкове извођења радова: радну снагу, материјал, механизацију, припремне радове, прибављање атеста за уграђени материјал и опрему, сва потребна испитивања, добит и све остале директне и индиректне трошкове, који се односе на извршење овог Уговора.

Накнаду за изведене радове РТС ће да уплати у року од 20 дана од дана пријема Привремене ситуације оверене од стране Надзорног органа/Окончане ситуације оверене од стране Надзорног органа и записника о примопредаји радова који мора бити потписан од стране Надзорног органа и овлашћеног лица Наручиоца.

Вишак и мањак радова су радови са уговореним јединичним ценама, а чија укупна вредност не прелази ± 10% од укупно уговорених радова. Извођење вишкова радова, који по количини не прелазе 10% укупно уговорених радова, не могу утицати на промену уговореног рока за завршетак радова.

Стварне количине изведених радова, у односу на количине уговорених радова, утврдиће се по завршетку радова путем коначног обрачуна, а на основу стварно изведених количина радова, обрачунатих у грађевинској књизи и оверених од стране Надзорног органа, а укупна вредност ( збир уговорене вредности радова и евентуалног вишка или мањка до ± 10% ) не може да пређе износ процењене вредности набавке.

**Члан 3.**

Привремена/Окончана ситуација морају бити сачињене на основу оверене грађевинске књигe извeдених радова са јединичним ценама из Понуде потписане од стране Надзорног органа Наручиоца.

Записник о извршеној примопредаји радова мора бити потписан од стране овлашћених лица Наручиоца и Извођача.

Укупан број привремених ситуација не може бити већи од два. Укупна вредност привремених ситуација не може да буде већа од 80% вредности уговорених радова.

Наручилац ће плаћање радова вршити на званичан рачун Извођача.

Привремена /Окончана ситуација Извођача за извршене –изведене радове мора обавезно да садржи, поред наведених елемената из члана 42. Закона о ПДВ-у и позив на број Уговора (деловодни број овог Уговора НАРУЧИОЦА или БРОЈ ЈАВНЕ НАБАВКЕ), који је био основ за испостављање одговарајућег документа.

У Привременој/Окончаној ситуацији ИЗВОЂАЧ је дужан да посебно искаже ставке (позиције из предмера) за које је обвезник плаћања ПДВ-а НАРУЧИЛАЦ, и посебно искаже ставке (позиције из предмера) за које је обвезник плаћања ПДВ-а ИЗВОЂАЧ радова (у складу са чланом 10. став 2. тачка 3 Закона о ПДВ)

Привремена/Окончана ситуација која није сачињена у складу са наведеним биће враћена Извођачу, а плаћање одложено, све док не достави окончану ситуацију на наведени начин, од када ће почети да тече рок за плаћање наведен у ставу 1. овог Члана Уговора.

ИЗВРШИЛАЦ се обавезује да одмах по потписивању овог Уговора, достави РТС 2 (две) бланко соло менице са роком важности 30 дана дужим од истека уговорне обавезе заједно са меничним овлашћењима, са позивом на заводни број Уговора (број и датум завођења уговора на Писарници РТС), копију картона депонованих потписа лица овлашћених за располагање средствима на текућем рачуну извршиоца, који је издат од стране пословне банке наведене у меничним овлашћењима, не старији од 6 месеци, као и копију захтева за регистрацију бланко соло меницa у Регистру меница и овлашћења, који је оверен од стране пословне банке извршиоца и то:

* 1 (једну) за добро извршење посла на 10% вредности овог Уговора без ПДВ-а;
* 1 (једну) за отклањање грешака у гарантном року на 10% вредности овог Уговора без ПДВ-а.

Наручилац не може вратити извршиоцу средство финансијског обезбеђења пре истека рока важности, осим ако је ИЗВРШИЛАЦ у целости испунио своју обавезу.

Наручилац ће активирати средство обезбеђења за добро извршење посла, односно дати на наплату, у случају да ИЗВРШИЛАЦ не испуњава уговорне обавезе у роковима и на начин како је то утврђено Уговором.

Место трошка: 2604

**Члан 4.**

Извршилац се обавезује да изведе предметне радове на захтев Наручиоца у року од 90 календарских дана, од увођења у посао.

Уколико Извршилац прекорачи уговорени рок, НАРУЧИЛАЦ стиче право да наплати на име пенала 1‰ (један промил) за сваки дан прекорачења рока, с тим што износ тако одређене уговорне казне не може да пређе 5% од укупне цене радова.

Место извођења радова: Објекти РТС-а у Београду: ПЕЦ ТВ – Абердарева 1, Таковска 10, ДОМ Кошутњак – Кнеза Вишеслава 86 и Радио Београд – Хиландарска 2.

**Члан 5.**

Обавезе наручиоца су да:

* Извршиоца уведе у посао и обезбеди несметан приступ објекту и извођењу радова;
* обезбедипросторију у објекту за смештај ситног алата и за пресвлачење радника извршиоца;
* решењем одреди овлашћени надзорни орган;
* обезбеди прикључке за воду и струју;
* са Извршиоцем изврши интерни технички преглед и изврши примопредају изведених радова и о томе сачини Записник.

Стручни надзор над извођењем радова НАРУЧИЛАЦ ће вршити преко својих овлашћених надзорних органа на начин и са правним овлашћењима регулисаним законом.

Надзор обухвата:

- контролу да ли се радови изводе према датој понуди и главном пројекту,

- контролу и проверу квалитета извођења свих врста радова и примену прописа, стандарда и техничких норматива, проверу да ли постоје докази о квалитету материјала, опреме и инсталација које се уграђују (атести и гарантни листови),

- контролу да ли се радови изводе према уговореној динамици о чему ће благовремено обавештавати Наручиоца,

- давање упутства извршиоцу и сарадња са пројектантом ради обезбеђења детаља, технолошких и организационих решења за извођење радова и решавање других питања која се појаве у току извођења радова.

Извршилац се обавезује да решењем одреди одговорног руководиоца радова и да о томе обавести НАРУЧИОЦА одмах након потписивања овог уговора.

**Члан 6.**

Обавезе ИЗВШИОЦА су да:

* изведе радове у уговореном року према квалитету и количини утврђеним у усвојеној Понуди;
* обезбеди Атесте за уграђени материјал;
* води сву потребну документацију и да је редовно доставља НАРУЧИОЦУ на потпис;
* писаним путем обавести НАРУЧИОЦА о лицима одговорним за извођење радова и достави Решење о њима,
* достави сертификат или други доказ о квалификованости радника за рад, поступа по оправданим примедбама надзорних органа које су уписане у грађевински дневник;
* обезбеди и спроведе све мере заштите од пожара, заштите других објеката и имовине НАРУЧИОЦА;
* да за све радове са отвореним пламеном, сечења, брушења, варничења или слично обезбеди ПП заштиту (дежурног ПП радника са Уверењем издатим од стране МУП-а РС и средствима за гашење пожара).
* да са ПП аспекта за сав уграђени материјал достави атесте (извештај о извршеном испитивању материјала) и изјаву којом потврђује место уградње и да је уградио наведени атестирани материјал.
* се у току извођења радова придржава свих прописа и мера заштите на раду, те сходно томе обезбеди мере личне и опште заштите радника;
* благовремено и о свом трошку отклони евентуалну штету коју је узроковао приликом извођења радова;
* по свакодневном завршетку рада отклони отпадни материјал, а да по завршетку свих радова у року од 5 дана уклони преостали отпадни материјал, машине и преосталу опрему.
* организује рад поподне, ноћни рад, као и рад викендом (однсно рад у све тру смене) у обиму који то захтевају капацитети рада Наручиоца (студија, режије и сл.). Узети у обзир приликом састављања понуде.
* прихвати специфичне услове рада. Извођач ће на моменте бити принуђен да на одређено време прекине радове који изазивају буку или на други начин ометају редовна емитовања или снимања у студијима.

**Члан 7.**

Извршилац је дужан да уговорене радове изврши стручно и квалитетно, у складу са прописима и правилима струке, и уједно гарантује да материјал који је наведен у понуди задовољава у потпуности техничке карактеристике и стандарде за ту врсту добара датог произвођача, што доказује техничком документацијом и гарантним листом, које обавезно доставља приликом примопредаје радова.

Ако извршилац не изврши радове према техничким прописима и стандардима, као и према резултатима сопственог искуства и правилима струке, НАРУЧИЛАЦ има право да захтева обустављање даљег извршења радова, односно да захтева промену материјала, односно употребу материјала одговарајућег квалитета.

Сви налази контроле Извршиоца и контроле наручиоца уписују се у грађевински дневник.

Извршилац је дужан да пружи доказе о квалитету употребљеног материјала и извршених радова и да наручиоцу омогући контролу.

Коначна оцена квалитета извршених радова и употребљеног материјала врши се приликом записничке примопредаје извршених радова.

**Члан 8.**

Извршилац има право да захтева продужење рока за извршење радова у случају кад дође до обуставе радова због захтева наручиоца, из разлога што исти битно ометају редовну реализацију програма.

Извршилац је дужан да захтев за продужење рока поднесе НАРУЧИОЦУ чим дође до обуставе радова. Временско трајање продужетка рока које тражи Извршилац, не може бити дуже него што је било трајање обуставе радова до које је дошло на изричит захтев НАРУЧИОЦА.

**Члан 9.**

Извршење обавеза по овом Уговору може бити одложено у случају настанка «више силе». Под «вишом силом» се сматрају околности које нису могле да се предвиде или разумно избегну или спрече и због чијег наступања извршење уговора постане немогуће или претерано отежано. О наступању «више силе» ИЗВРШИЛАЦ и НАРУЧИЛАЦ су дужни да један другог обавесте у најкраћем року, писаним путем.

**Члан 10.**

Извршилац гарантује да изведени радови задовољавају у потпуности техничке карактеристике и стандарде за ту врсту радова.

Интерни технички пријем радова биће обављен у року од **10 дана** од достављеног писаног обавештења Извршиоца о завршетку радова. Ово Обавештење мора бити оверено од Надзорног органа НАРУЧИОЦА. Извршилац је дужан да евентуалне примедбе, констатоване у Записнику, који се сачињава при техничком пријему, отклони у року наведеном у Записнику.

Уколико се у току експлоатације, у гарантном року, утврди да квалитет радова не задовољава, што ће бити констатовано записнички, Извршилац је дужан да неопходне радове изведе о свом трошку у складу са захтевима Наручиоца.

**Члан 11.**

Гарантни рок за изведене радове је 2 ( две ) године рачунајући од дана записничке примопредаје.

Гарантни рок за уграђени материјал је гаранција произвођача рачунајући од дана записничке примопредаје.

Извршилац је дужан да у гарантном року, без надокнаде, отклони све евентуалне недостатке у року од 10 дана од дана утврђивања недостатака.

**Члан 12.**

Уговор се не сме користити за било које друге сврхе које нису предмет уговора, а нарочито не сме бити учињен доступним трећим лицима, нити заложити трећем лицу без претходне писане сагласности РТС-а, односно НАРУЧИОЦА.

**Члан 13**

На све што није регулисано овим уговором примењују се одредбе Закона о облигационим односима и других позитивних прописа који регулишу ову област.

Све евентуалне спорове који би могли настати из овог Уговора или поводом овог Уговора, странке ће покушати да реше споразумно.

Уколико странке не постигну споразумно решење, за решење спора надлежан је Привредни суд у Београду.

**Члан 14.**

Уговор производи правно дејство од дана његовог потписивања од стране овлашћених представника обе уговорне стране и важи до потпуног испуњења уговорних обавеза обе уговорне стране.

Овај Уговор је сачињен у 6 (шест) истоветних примерака, од којих 4 (четири) за НАРУЧИОЦА, а 2 (два) примерка за Извршиоца.

**за Извршиоца За НАРУЧИОЦА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Драган Бујошевић